open-index/open-wikipedia-markdown huggingface dataset:
Make It Happen

**«Make It Happen»**, ամերիկացի երգչուհի Մրայա Քերիի երգը։ Որպես հեղինակ և պրոդյուսեր հանդես է եկել Մրայա Քերրին՝ C+C Music Factory խմբի երկու մասնակիցների՝ Դեյվիդ Քոուլի և Ռոբերտ Քլիվիլի մասնակցությամբ։ Երգը թողարկվել է որպես երգչուհի «Emotions» երկրորդ ստուդիական ալբոմի երրորդ սինգլ 1992 թվականի ապրիլի 4-ին։

Երգն արժանացել է երաժշտական քննադատների բարձր գնահատականին, որոնցից շատերը նշել են Քերիի աշխատանքը մի քանի երաժշտական ժանրերով, ինչպես նաև երգի անհատականացված քնարական բովանդակությունը։ Բացի քննադատական ճանաչումից, թրեքը հաջողություն է ունեցել ԱՄՆ-ում կոմերցիոն առումով, սակայն թույլ է իրեն դրսևորել միջազգային մակարդակում՝ համեմատած երգչուհու նախորդ սինգլների հետ։ Այն հասել է Billboard Hot 100 հիթ-շքերթի 5-րդ հորիզոնականին, ինչպես նաև զբաղեցրել է քառասուներորդ հորիզոնականը Billboard տարեկան ամփոփիչ չարթում։ Երգը հասել է յոթերորդ հորիզոնականին Կանադայում և քառասուներորդ հորիզոնականին Մեծ Բրիտանիայի և Ավստրալիայի հիթ-շքերթներում։

Երգի տեսահոլովակը նկարահանվել է եկեղեցում։ Գործողությունը տեղի է ունենում «Փրկենք մեր եկեղեցին» բարեգործական միջոցառման ժամանակ, որտեղ Քերին հանդես է գալիս որպես երգչախմբի մենակատար, եկեղեցու այցելուները պարում և ուրախանում են երգի ներքո։

Մրայան այս երգը կատարել է իր համերգային շրջագայություններից յուրաքանչյուրում, երգը ներառվել է նաև լավագույն հիթերի ժողովածուներում՝  *[[Greatest Hits (ալբոմ, Մրայա Քերի)|Greatest Hits]]* (2001), *Playlist: The Very Best of Mariah Carey* (2010) և *[[The Essential Mariah Carey]]* (2012)։

## Երգացանկ

* **US CD maxi-single**
# "Make It Happen" (Extended Version) – 6:15
# "Make It Happen" (Dub Version) – 7:27
# "Make It Happen" (C+C Classic Version) – 5:22
# "Make It Happen" (Radio Edit) – 4:52
# "Make It Happen" (LP Version) – 5:07
# "Emotions" (Special Motion Edit) – 4:45

* **US 12" single**, **UK 12" single** and **UK cassette single**
# "Make It Happen" (Extended Version) – 6:15
# "Make It Happen" (Dub Version) – 7:27
# "Make It Happen" (C+C Classic Version) – 5:22
# "Make It Happen" (LP Version) – 5:07

* **US 7" single** and * * **UK 7" single**
# "Make It Happen" (Edit) – 4:05
# "Emotions" (Special Motion Edit) – 4:45

* **UK CD maxi-single**
# "Make It Happen" (Radio Edit) – 4:08
# "Make It Happen" (Extended Version) – 6:15
# "Make It Happen" (Dub Version) – 7:27
# "Make It Happen" (C+C Classic Version) – 5:22
# "Make It Happen" (LP Version) – 5:07

* **Make It Happen EP**
# "Make It Happen" (Radio Edit) – 4:08
# "Make It Happen" (C&C Classic Version) – 5:22
# "Make It Happen" (Extended Version) – 6:15
# "Make It Happen" (Dub Version) – 7:27
# "Make It Happen" (Live at Madison Square Garden) – 4:45
# "Make It Happen" (VH1 Divas Live) – 5:22

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Ծանոթագրություններ

Կատեգորիա:Մրայա Քերիի երգեր
Dreamlover (երգ)

«**Dreamlover**», ամերիկացի երգչուհի Մրայա Քերիի երգը, որը գրել են Մրայա Քերին, Դեյվ Հոլլը և Ուոլթեր Աֆանասեֆֆը 1993 թվականին երգչուհու «Music Box» երրորդ ստուդիական ալբոմի համար։ Columbia Records լեյբլի ղեկավարությունը խնդրել է Աֆանասեֆֆին մեղմել երգի սկզբնական տարբերակը, քանի որ նրանց թվում էր, թե նյութը հում է և ունի կոպիտ հնչողություն։ «Dreamlover»-ը կառուցվել է The Emotions կանացի սոուլ-խմբի «Blind Alley» երգի սեմփլի վրա, որի հեղինակն է David Porter-ը։ Մրայայի քավեր տարբերակում, ի տարբերություն բնօրինակի, օգտագործվել է Համոնդի երգեհոնը։ Երգի գլխավոր հերոսուհին ներկայացնում է իր իդեալական տղային, իր «երազանքի տղամարդուն»։

Երգը թողարկվել է որպես «Music Box» ալբոմի առաջին սինգլ 1993 թվականի հուլիսին և սկիզբ է դրել նրա հաջորդ ստուդիական ալբոմների գլխավոր սինգլներում այլ երգերի սեմփլների օգտագործման միտումներին, օրինակ՝ «Fantasy» (1995), «Honey» (1997) և «Heartbreaker» (1999)։ Ամերիկյան «Գրեմմի» ձայնագրման ակադեմիայի երաժշտական մրցանակաբաշխության ժամանակ սինգլը առաջադրվել է «լավագույն կանացի վոկալ փոփ կատարում» անվանակարգում։ Ինչպես և Մրայա Քերիի նախորդ բոլոր սինգլները, որոնք թողարկվել են ԱՄՆ-ում (բացի «I' ll Be There»-ից), «Dreamlover»-ն արժանացել է BMI Pop Award մրցանակին։ «Dreamlover»-ը հայտնի երգ է եղել և հաճախ եղել է եչգչուհու երգացանկի սկզբում նրա բոլոր համերգների ժամանակ մինչև 2006 թվականը։

Ռոք երգիչ Բրյուս Սփրինգսթինը որպես հիմք է վերցրել «Dreamlover» սեմփլը իր «The Rising» ալբոմի «Let’s Be Friends» երգի համար։

## Երգացանկ

* **Austrian CD maxi-single**
# "Dreamlover" – 3:53
# "Dreamlover" (Def Club Mix) – 10:43
# "Dreamlover" (Eclipse Dub) – 4:52
* **European 7" vinyl**
# "Dreamlover" – 3:53
# "Do You Think of Me" – 4:46
* **European/UK CD maxi-single**
# "Dreamlover" – 3:53
# "Do You Think of Me" – 4:46
# "Someday" – 3:57
* **US CD maxi-single**
# "Dreamlover" (Album Version) – 3:53
# "Dreamlover" (Def Club Mix) – 10:43
# "Dreamlover" (Def Instrumental) – 6:20
# "Dreamlover" (USA Love Dub) – 7:10
# "Dreamlover" (Eclipse Dub) – 4:52
# "Dreamlover" (Def Tribal Mix) – 6:41

* **Dreamlover EP**
# "Dreamlover" (Def Club Mix Edit) – 4:04
# "Dreamlover" (Def Club Mix) – 10:46
# "Dreamlover" (Def Club Mix Edit 2005) – 4:23
# "Dreamlover" (Def Tribal Mix) – 6:42
# "Dreamlover" (Eclipse Dub) – 4:53
# "Dreamlover" (USA Love Dub) – 7:11
# "Dreamlover" (Theo's Joint Club) – 4:35
# "Dreamlover" (Bam Jam Soul) – 4:27
# "Dreamlover" (Def Instrumental) – 6:22
# "Dreamlover" (Live at Madison Square Garden – October 1995) – 3:54
# "Dreamlover" (Live at Proctor's Theater, NY – 1993) – 3:57

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

### Տասնամյակի հիթ-շքերթներ

### Բոլոր ժամանակների հիթ-շքերթներ

## Հավաստագրեր և վաճառք

## Ծանոթագրություններ

Կատեգորիա:Մրայա Քերիի երգեր
Future Nostalgia (երգ)

**«Future Nostalgia»** , երգ, որը ձայնագրել է բրիտանացի երգչուհի Դուա Լիպան։ Թողարկվել է 2020 թվականի դեկտեմբերի 13-ին երգչուհու  *[[Future Nostalgia]]* երկրորդ ստուդիական ալբոմում։

## Պատմություն
Երաժշտական պլանում «Future Nostalgia» երգը նկարագրվում է որպես էլեկտրո ֆանկ, սինթի փոփ դիսկոյի, հիթ-հոփի, հաուսի և 1980-ական թվականների երաժշտության տարրերով։

## Երաժշտական տեսահոլովակ
Պաշտոնական տեսահոլովակի պրեմիերան կայացել է 2020 թվականի ապրիլի 16-ին YouTube ալիքում։

## Отзывы
Կոմպոզիցիան, ընդհանուր առմամբ, հավանության է արժանացել երաժշտական փորձագետների և մեկնաբանների կողմից, ինչպիսիք են՝
Idolator, Nylon, *[[Clash (журнал)|Clash]]*, *[[The Guardian]]*, *[[The Irish Times]]*, *[[Billboard]]*, *[[Rolling Stone]]*, AllMusic։

*Popjustice* հրատարակությունը «Future Nostalgia» երգին տվել է 2020 թվականի 20-րդ լավագույն երգի վարկանիշը, իսկ *[[Vulture.com|Vulture]]*-ն այն ընդգրկել է 2020 թվականի «Best Dance and Disco Songs of 2020» լավագույն պարային երգերի ցանկում։ *Official Charts Company*-ից Ռոբ Քոփսին երգն անվանել է 2020 թվականի ամենաթերագնահատված երգերից մեկը։

## Ձայնագրության մասնակիցներ
Ըստ ալբոմի նշումների և *Tidal* ծառայության տվյալների.

* Դուա Լիպա — վոկալ, հեղինակ
* Jeff Bhasker — պրոդյուսեր, հարվածային ծրագրավորում, ստեղնաշարային գործիքներ, սինթեզատոր
* Skylar Mones — հավելյալ պրոդյուսեր
* Jerry Singh — հավելյալ ծրագրավորում
* Elijah Marrett-Hitch — միքսավորման օգնական
* Dave Cerminera — ձայնագրություն
* Jens Jungkurth — ձանագրություն
* Homer Steinweiss — հարվածայիններ
* Chris Gehringer — մաստերինգ
* Josh Gudwin — միքսավորում

## Երգացանկ
***Digital download and streaming**
# "Future Nostalgia" – 3:04

***Streaming – [[Spotify]] single
# "Future Nostalgia" – 3:04
# "[[Don't Start Now]]" – 3:03

***Digital download and streaming – Joe Goddard remix'''
# "Future Nostalgia" (Joe Goddard remix) – 4:48

## Հիթ-շքերթներ

## Հավաստագրեր

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:Դուա Լիպայի երգեր
Secrets (երգ, Regard և Raye)

**«Secrets»** (թարգմ․՝ *Գաղտնիքներ*), երգը, որը ձայնագրվել է կոսովացի երաժիշտ Regard-ի (*Dardan Aliu*) և բրիտանացի փոփ երգչուհի Ray (Rachel Agatha Klein) կողմից։ 2020 թվականի ապրիլի 23-ին թողարկվել է որպես երրորդ սինգլ երգչուհու «Euphoric Sad Songs» (2020) դեբյուտային ստուդիական  մինի-ալբոմից *Ministry of Sound* լեյբլում։ Երգի հեղինակներն են երգչուհին, Regard-ը, John Hill-ը, Jordan Asher Cruz-ը, Kennedi Lykken-ը, Stephen Feigenbaum-ը։ Սինգլը պլատինե հավաստագիր է ստացել Ավստրալիայում և Մեծ Բրիտանիայում։ Երաժշտական տեսահոլովակը թողարկվել է 2020 թվականի հունիսի 19-ին։

## Պատմություն
Սինգլը թողարկվել է դիջեյ Regard-ի «Ride It» թրեքից հետո, որը ստացել է միջազգային ճանաչում, ունեցել է կոմերցիոն հաջողություն և դարձել վիրալ TikTok ցանցի շնորհիվ։ Երգի ակուստիկ տարբերակը թողարկվել է 2020 թվականի հունիսի 12-ին։ Երգը ներառվել է Raye-ի «Euphoric Sad Songs» դեբյուտային մինի ալբոմում և թողարկվել է որպես նրա երրորդ սինգլ։

## Երաժշտական տեսահոլովակ
Պաշտոնական լիրիկական տեսահոլովակը թողարկվել է 2020 թվականի ապրիլի 23-ին երգի թողարկման հետ միասին։ 2020 թվականի հունիսի 12-ին թողարկվել է երգի և տեսահոլովակի ակուստիկ տարբերակը։ Այս տեսանյութում Ռեյը երգում է և դաշնամուր նվագում բակում։ Երգի պաշտոնական տեսահոլովակը թողարկվել է 2020 թվականի հունիսի 19-ին։

## Երգացանկ
***Digital download**
#"Secrets" – 2:57

***Digital download – Garden Acoustic**
#"Secrets" (Garden Acoustic Version) – 3:45

***Digital download – Remix**
#"Secrets" (MOTi Remix) – 2:3

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

## Արտաքին հղումներ
* 
*
Կյանքիս պատմության խորքերով

**Կյանքիս պատմության խորքերով** (), Սուրեն Հանեսյանի գիրքը, որը հայոց ցեղասպանությունը վերապրածի կյանքի իրական պատմություն է։ Գրքում մանրամասնորեն նկարագրվում է Էրզրումից հայ ընտանիքների տեղահանումը, դաժանություններով ու ցավով լի ուխտագնացությունը դեպի անորոշություն ու հեղինակի դեգերումներով լի հետագա ճակատագիրը։

## Պատմություն
«Կյանքի պատմության խորքերով» ինքնակենսագրական գիրքն իր մեջ ամփոփում է հայոց Մեծ եղեռնը վերապրած դեռահասի ապրումները։ Գրքի հեղինակը՝ Սուրեն Հանեսյանը, ԱՄՆ տեղափոխվելուց հետո, թղթին է հանձնել իր հիշողություններն ու ապրումները։ Գիրքն ի սկզբանե գրվել է անգլերենով, որը Ս․ Հանեսյանի թոռնուհու նախաձեռնությամբ տպագրվել է 2017 թվականին Լոնդոնում՝ Գոմիտաս հրատարակչությունում։ Գրքի հայերեն տարբերակը, Անի Մանուկյանի թարգմանությամբ, տպագրվել է Հայաստանում 2020 թվականին։ Գրքում ամենայն մանրամասնությամբ նկարագրվում է Կարին քաղաքն իր գեղեցկությամբ՝ մինչև ջարդերը։ Գրքում շատ են տեղանունների հետ կապված լեգենդներն ու առասպելները։

Գրքի ձեռագիր տարբերակը գտնվում է Ցեղասպանության հետազոտական կենտրոն թանգարանում 2014 թվականից։

## Նկարագրություն
Տակավին պատանի Սուրենի ընտանիքը մյուսների պես տեղահանվում է, բռնում գաղթի ճամփան։ Երկար ու ձիգ դեգերումներից հետո կորցնելով ընտանիքի անդամներին հասնում է Բաթում, ապա Հայաստան, ապա վերադառնում Կոստանդնուպոլիս ու 16 տարեկան հասակում մեկնում ԱՄՆ, որտեղ էլ բնակվում է մինչև կյաքնի վերջ։

## Աուդիոգրքեր
Կա նաև գրքի աուդիո տարբերակը։

## Ծանոթագրություններ

## Արտաքին հղումներ
* «Կյանքիս պատմության խորքերով» գիրքի աուդիո տարբերակը 

Կատեգորիա:2017 գրքեր
Կատեգորիա:Գրքեր այբբենական կարգով
Մորգենշտերն (զինատեսակ)

thumb|right|Մորգենշտերն (կենտրոնում). Վենդելին Բեհայմի «Զենքի հանրագիտարան», (1890)
**Մորգենշտերն** (, բառացի` առավոտյան աստղ}})  սառը հարվածող և փշրող գործողության զենք` մետաղյա գնդակի տեսքով, որի ծայրին մետաղյա փշեր են։  Օգտագործվում է որպես գուրզ։ Այդպիսի ծայրը մեծապես ավելացնում էր զենքի քաշը. ինքնին մորգենշտերնը կշռում էր ավելի քան 1,2 կգ, ինչը ուժեղ բարոյական ազդեցություն ունենում թշնամու վրա՝ վախեցնելով նրան իր տեսքով։
thumb|right|Ալբերտ Անքեր «Կաթնապուր ուտողները» (1869)

## Պատմություն
Բացի գուրզ մորգենշտերնից, նաև տարածված էր «շղթայական մորգենշտերնը», որի մեջ սրածայր գունդը շղթայի միջոցով միացված էր երկար բռնակին։ 
Չնայած մորգենշտերնի օգտագործումը մեծացնում էր հակառակորդին հասցված վերքերի խստությունը, սակայն այն շատ դժվարացնում էր զենքը կրելը, քանի որ նրա փշերը խանգարում էին ճշգրիտ հարվածին, կառչելով առարկաներից և հաճախ խրվում վահանի կամ զրահի մեջ։
 thumb|upright|շղթայով մորգենշտերն
Մորգենսթերն են նաև անվանում կարճ փայտե կամ մետաղյա սրածայր գուրզ` ոչ շատ երկար բռնակով և բշտիկի պես ցցված գնդաձև հարիչով։ Նման զենքերը մինչև 15-րդ դարի կեսերը մասնավորապես ծառայել են շվեյցարական հետևակայիններին։
Իրենց արտադրության հեշտության շնորհիվ մորգենշտերնը հայտնի էր Գերմանիայում Գյուղացիական պատերազմների ժամանակ։ Բացի հետևակային մորգենշտերնից, գոյություն ուներ նաև հեծելազորի մորգենշտերն՝ կարճ բռնակի վրա։ Որոշ հեծելազորային մորգենշտերներ համակցված էին հրածանների հետ
Օգտագործվել է որպես խրամատային զենք գերմանական բանակում մինչև Առաջին համաշխարհային պատերազմի ավարտը։

## Ծանոթագրություններ

Կատեգորիա:Սառը զենքեր այբբենական կարգով
Կատեգորիա:Հարվածային զենքեր
Ակակիա Էլիավայի խռովություն

**Ակակիա Էլիավայի խռովություն**, անհաջող ռազմական ապստամբություն Վրաստանում, որը տեղի է ունեցել 1998 թվականի հոկտեմբերի 20-ին։ Այն կազմակերպվել է Վրաստանի բանակի զվիադական սպաների կողմից փոխգնդապետ Ակակիա Էլիավայի ղեկավարությամբ ընդդեմ Վրաստանի նախագահ Էդուարդ Շևարդնաձե կառավարության։

## Իրադարձությունների ընթացք
1998 թվականի հոկտեմբերի 19-ի լույս 20-ի գիշերը ժամը 02։00-ին Վրաստանի Պաշտպանության նախարարության տանկային բրիգադում, որը տեղակայված էր Սենակ քաղաքում, սկսվում է ապստամբություն։ Գիշերը ժամը 2-ին Վրաստանի պետական անվտանգության նախարարության աբխազական «Սատուրն» հատուկ նշանակության ստորաբաժանման շտաբի նախկին պետ փոխգնդապետ Ակակիա Էլիավան իր համախոհների հետ միասին զորամասի զինամթերքը վերցնելով տանկերով և հետևակի մարտական մեքենաներով շարժվում է Սամտրեդիա քաղաքի ուղղությամբ։ Ճանապարհին խռովարարներին է միանում Մարտվիլի շրջանի ոստիկանապետի տեղակալ, 17-րդ մոտոհրաձգային բրիգադի գնդապետ Ռևազ Ասմավան։ Խռովարաները փակում են դեպի Փոթի քաղաք տանող ճանապարհը՝ պահանջելով Վրաստանի նախագահ Էդուարդ Շևարդնաձեի հրաժարականը։ Խռովության շրջան է մեկնում Վրաստանի Պաշտպանության նախարար Դավիդ Թեվզադեն և պետական անվտանգության նախարար Ջեմալ Գոխիկիձեն։ Բանակցությունների ընթացքում խռովարարները գերի են վերցնում Իմերեթի մարզում Վրաստանի նախագահի լիազորված անձ Թեյմուրազ Շաշիաշվիլուն և պետական անվտանգության նախարարին, ինչից հետո իրենց տանկային շարասյունով շարժվում են դեպի Վրաստանի մեծությամբ երկրորդ քաղաք Քութայիս։ Երեկոյան խռովարարները մտնում են Քութայիսի քաղաքի արվարձան, որտեղ կարճատև մարտի մեջ են մտնում կառավարական ուժերի հետ և հեռանում Ցխենիսծղալի գետ։ Ըստ ամերիկյան «Նյու Յորք Թայմս» օրաթերթի՝ այնուհետև ապստամբները գրավում են Քութայիսի քաղաքից 6 կմ հեռավորության վրա գտնվող Գուբա գյուղը, որի շուրջ 50 բնակիչ միանում են նրանց։ Մոտավորապես ժամը 18։00-ին ապստամբների ուժերը շրջապատվում են կառավարական ուժերի կողմից։ Նրանց տրվում է հատուկ միջանցք հեռանալու համար։ Ապստամբները վերադառնում են իրենց նախկին տեղակայման վայր։ Խռովարարների մի մասը հանձնվում է իշխանություններին, իսկ Էլիավան իր համախոհների մի մասի հետ հեռանում և թաքնվում է անտառում։

## Հետագա իրադարձություններ
Համաձայն Վրաստանի իշխանությունների տարածած պաշտոնական հայտարարության՝ 2000 թվականի հուլիսի 9-ին Ակակիա Էլիավան Զեստափոն քաղաքում Վրաստանի պետական անվտանգության նախարարության հատուկ նշանակության ջոկատի կողմից սպանվել է։ Գործողության ընթացքում նրա խմբի ևս մեկ անդամ է՝ Գոչի Գվիլավան, նույնպես սպանվել է, իսկ երեք այլ անձինք՝ ձերբակալվել։ Ըստ պաշտոնական տեղեկությունների՝ գործողությունն իրականացվել է Էլիավայի ու նրա խմբի կողմից պատանդ վերցված ոստիկաններին ազատ արձակելու համար։

## Տես նաև
* Զվիադականներ

## Ծանոթագրություններ

Կատեգորիա:Ապստամբություններ
Կատեգորիա:Վրաստանի ռազմական պատմություն
Կատեգորիա:Վրաստանի քաղաքականություն
Կարմիր դրոշի միջադեպ

**Կարմիր դրոշի միջադեպ** (, «ակախատա դզիկեն», հունիսի 22, 1908), Ճապոնական կայսրությունում սոցիալիստների և անարխիստների ճնշման պատահար Մեիջիի ժամանակաշրջանի վերջում։

## Պատմություն
1908 թվականի հունիսի 22-ին ճապոնացի սոցիալիստները Տոկիոյի Կանդա շրջանի Կինկիկան կինոթատրոնում խնջույք էին կազմակերպել իրենց գործընկերոջ՝ Յամագուտի Կոկենի բանտից դուրս գալու կապակցությամբ։ Ոստիկանությունը դադարեցրել է այս տոնակատարությունը, բայց մասնակիցները տեղափոխվել են փողոց։ Սոցիալիստները խորհրդարանականներին ցուցադրել են կարմիր դրոշը՝ «Անարխո-կոմունիզմ» սպիտակ գրությամբ, և սկսել են երգել «Ինտերնացիոնալ» երգը։ Ի պատասխան ոստիկանության կողմից ցույցը դադարեցնելու բազմաթիվ խնդրանքներին՝ մասնակիցները հերթով փաթաթում էին դրոշը, այնուհետև, երբ ոստիկանները նահանջում էին, նորից բարձրացնում էին այն։ Նախազգուշացումներն անտեսելու արդյունքում ձերբակալվել է 15 մարդ։

Ոստիկանությունում այդ դեպքը ներկայացրել են որպես զանգվածային հակակառավարական հանրահավաք, որի համար անարխո-սոցիալիստ Սակաե Օսուգին դատապարտվել է 2,5 տարվա ազատազրկման, Տոսիհիկո Սակաին և Յամակավա Հիտոսին՝ 2 տարվա, իսկ Արախատա Կանսոնը՝ 1,5 տարվա։

## Ծանոթագրություններ

## Արտաքին հղումներ
* Տոսիհիկո Սակաի։ Հուշեր Կարմիր դրոշի միջադեպի մասին
* Կարմիր դրոշի միջադեպը
* Միջադեպի հետ կապված դատական գրառումներ

Կատեգորիա:1908
Կատեգորիա:Հունիսի 22
Փերես Հիլթոն

**Մարիո Արմանդո Լավանդեյրա Կրտսեր** (), առավել հայտնի **Փերես Հիլթոն** կեղծանվամբ, ամերիկացի բլոգեր, սյունակագիր և մեդիա անձնավորություն։ Նրա բլոգը PerezHilton.com-ն է (նախկինում՝ PageSixSixSix.com), հայտնի է դարձել հայտնիների մասին լուրերի հետ կապված գրառումներով։ Հիլթոնը հայտնի է նաև տաբլոիդային լուսանկարներ հրապարակելով, որոնց տակ նա ավելացրել է իր մուլտֆիլմերը։ Նախկինում նրա բլոգը վեճեր էր առաջացրել ԶԼՄ-ներում հայտնիների մասին փակ տեղեկատվության հրապարակման պատճառով։

Բացի բլոգեր գրելուց, Հիլթոնը գրել է երեք գիրք, ունի փոդքասթ Քրիս Բուքերի հետ, երկու YouTube ալիք և նվագել Բրոդվեյի երկու այժմ փակ շոուներում։ 2018 թվականին BroadwayWorld-ը նրան անվանեց «հայտնի լրատվամիջոցների նշանակալից ազդեցիկ».

## Երիտասարդություն
Հիլթոնը ծնվել է Մայամիում՝ կուբացի ծնողներից։ Նա մեծացել է Փոքր Հավանայում և Վեսթչեսթերում և հաճախել է Բելեն ճիզվիտների նախապատրաստական դպրոցը՝ կաթոլիկ տղաների դպրոցը Մայամիում։ Հիլթոնն ավարտել է միջնակարգ դպրոցը 1996 թվականին, ընդունվել Նյու Յորքի համալսարան, որտեղ ձգտող դերասանը ստացել է կրթաթոշակ։

Հիլթոնը նույնպես բացահայտ համասեռամոլ է։ Նա  Մուհամմեդ Ալիին անվանում է իր գլխավոր կուռքը։

Հիլթոնն ունի որդի և երկու դուստր, որոնք ծնվել են փոխնակ մորից՝ Մարիո Արմանդո Լավանդեյրա III (ծնված 02.16.2013), Միա Ալմա Լավանդեյրա (ծնված 05/09/2015) և Մեյթ Ամոր Լավանդեյրա (ծնված 04.10.2017):

## PerezHilton.com
2000 թվականին համալսարանն ավարտելուց և բլոգային կարիերայից առաջ Հիլթոնը փորձեց դերասան դառնալ։ Բացի այդ, երկար ժամանակ աշխատել է որպես ասիստենտ ԶԼՄ-ների և ԼԳԲՏ իրավունքների կազմակերպության, ԳԼԱԱԴԻ միջև հարաբերություններում, գրել է ֆրիլանսում միասեռականների մասին հրապարակումներ, աշխատել է որպես ադմինիստրատոր Նյու Յորքի Urban Outings համասեռամոլների ակումբում և որոշ ժամանակ Instinct համասեռամոլների ամսագրում գլխավոր խմբագիր։ Նրա խոսքով՝ ինքը բլոգեր է դարձել «քանի որ կարծում էր, թե դա հեշտ է»։
աջից|մինի|Պաշտոնական լուսանկար PerezHilton.com-ից, 2009 թվական

## Ծանոթագրություններ

## Արտաքին հղումներ
* Official website
* 
* Perez Hilton in Trouble at *[[Variety.com]]*
* 
* Perez Hilton is Terra’s Hispanic of the Year 

Կատեգորիա:1978 ծնունդներ
Կատեգորիա:Ամերիկացի բլոգերներ
Կատեգորիա:Ամերիկացի գրողներ
Կատեգորիա:Ամերիկացի դերասաններ
Կատեգորիա:Ամերիկացի լրագրողներ
Կատեգորիա:Ամերիկացի սյունակագիրներ
Կատեգորիա:Անձինք այբբենական կարգով
Կատեգորիա:Կեղծանուններ
Կատեգորիա:Մարտի 23 ծնունդներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի ինտերնետային աստղեր
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի հասարակական գործիչներ
Ցուկույոմի-նո-Միկոտո

**Ցուկույոմի-նո-Միկոտո** *()*, կամ պարզապես Տսուկույոմի *()* կամ Տսուկիյոմի *()*, ճապոնական դիցաբանության մեջ և Շինտո կրոնում լուսնի աստվածը։

## Անվան ծագումնաբանություն
«Տսուկույոմի» անունը հին ճապոներեն *«tsuku»* (*, *լուսին, ամիս*,* ժամանակակից ճապոներենում *tsuki*) և «yomi» (, կարդալ, հաշվել) բառերից է առաջացել.: Ըստ մեկ այլ մեկնաբանության նրա անունը *տսուկիյո* (**, «լուսնային գիշեր») և *մի* (, նայող, դիտող) բառերի համադրություն է։

Ցուկույոմիի մասին այնքան քիչ բան է հայտնի, որ նույնիսկ նրանց սեռը անհայտ է։ Այնուամենայնիվ, Մանյոշուում (Ճապոնական պոեզիայի ամենահին և հարգված անթոլոգիա)  Ցուկույոմի անունը երբեմն թարգմանվում է որպես Ցուկույոմի Օտոկո (, «լուսինը ընթերցող տղամարդ»), նկատի ունենալով, որ նա տղամարդ է։

## Ցուկույումիի շուրջ ձևավորված միֆեր
### Ծնունդ
Ըստ «Կոձիկի» Ցուկույոմին ծնվել է ջրի կաթիլներից, որով Իզանագին լվացել է իր աջ աչքը մեղքերի մաքրման ծիսակատարության ժամանակ։ Նա իր կնոջը՝ Իզանամային հետևելով , հայտնվել էր Յոմիում՝ «Մթության աշխարհում» և նրան հաջողվել էր փրկվել։ Այս պատմության այլընտրանքային տարբերակում Ցուկույոմին ծնվել է մի սպիտակ պղնձից պատրաստած հայելուց, որը Իզանագիի աջ ձեռքին էր։ Ըստ «Նիհոն Սյոկիի» (Ճապոնիայի պատմության երկրորդ ամենահին գիրքը) վարկածի՝ լուսնի աստվածը հայտնվել է ճապոնական կղզիների ձևավորումից անմիջապես հետո և եղել է առաջին կամիներից, որը ծնվել է Իզանագայի և Իզանամայի միության արդյունքում։ Ցուկույոմին «երեք ազննվական երեխաներից» (, Միհաշիրա-նո-Ուզու-նո-Միկո) մեկն էր, Ամատերասուի (արևի աստվածուհի) և Սուսանոյի (փոթորիկների և ջրային տարերքների աստված) քույրը ։

### Ուկեմոչիի սպանությունը
Մի անգամ Ամատերասուն Ցուկույոմիին ուղարկել էր խնջույքի, որը կազմակերպել էր ուտելիքի աստվածուհի Ուկեմոչին՝ իրեն ներկայացնելու։ Ուկեմոչին կերակուրը իր իսկ բերանից ստեղծեց, ինչը դուր չեկավ Ցուկիյոմիին․ Նա կարծում էր, որ սնունդը պատրաստած էր զզվելի կերպով և այդ իսկ պատճառով նա սպանեց աստվածուհուն։

Շուտով Ամաթերասուն իմացավ, թե ինչ է տեղի ունեցել, և նա այնքան զայրացած էր, որ նա որոշեց այլևս երբեք չտեսնել Ցուկույոմիի դեմքը՝ ընդմիշտ տեղափոխվելով երկնքի մյուս մասը։ Ահա թե ինչու ցերեկն ու գիշերն երբեք միասին չեն լինում։ Սակայն ոմանք ասում են, որ հենց Սուսանոոն է սպանել Ուկեմոչիին։

## Ծանոթագրություններ
Ֆաթհ Ալի շահ

**Ֆաթհ Ալի շահ Ղաջար** (), Իրանի շահ 1797-1834 թթ., Ղաջարական հարստությունից Իրանի երկրորդ տիրակալը, հարստության հիմնադիր Աղա Մոհամմադ խան Ղաջարի զարմիկը։ Երիտասարդ տարիքում հայտնի է եղել որպես Բաբա խան։

Երիտասարդ տարիքից եղել է Աղա Մոհամմադ շահի պաշտոնական ժառանգը։ 1797 թվականի հունիսի 17-ին Շուշիում վերջինիս սպանության լուրը ստացել է Շիրազում, որտեղից փոքր զորքով շարժվել է դեպի Թեհրան, որտեղ կարողացել է գալ իշխանության։ Գահի այլ հավակնորդներից Աղա Մոհամմադ շահի եղբայր Ալիղուլի խանն այդ ընթացքում կուրացվել է։ Պաշտոնապես թագադրվել է 1798 թվականի մարտի 19-ին։ Նոր շահի կողմից Թեհրանում և Շիրազում հատված առաջին դրամների վրա նրա անունը նշվել է որպես Սուլթան Բաբա խան, հետագայում՝ Ֆաթհ Ալի շահ։

## Արտաքին քաղաքականություն
Ֆաթհ Ալի շահի օրոք Իրանը բախվեց Ռուսական կայսրության հետ, որը ձգտում էր նվաճել Անդրկովկասը։

### 1804-1813 թթ. ռուս-պարսկական պատերազմ
*Հիմնական հոդվածը` [[Ռուս-պարսկական պատերազմ (1804-1813)]]*

1801 թ. վրացական Քարթլի-Կախեթի թագավորությունը միացավ Ռուսաստանին։ 1803 թ. Ռուսաստանին միացվեցին նաև Մեգրելիան և Իմերեթական թագավորությունը։ Ռուսական զորքերի ակտիվ գործողությունները Գանձակի (որը նրանք գրոհով գրավեցին 1804 թ.սկզբին) և ապա Երևանի ուղղությամբ բերեցին 1804-1813 թթ. ռուս-պարսկական պատերազմի սկզբին։

Պատերազմն ուներ անբարեհաջող ընթացք պարսիկների համար; 1805 թ. Ռուսաստանին միացվեցին Ղարաբաղի, Շիրվանի և Շաքիի խանությունները, 1806 թ. ռուսները գրավեցին Դերբենտի, Ղուբայի և Բաքվի խանությունները։ Պատերազմի վերջին տարվա ընթացքում ռուսները ջախջախեցին թագաժառանք Աբբաս-Միրզայի բանակն Ասլանդուզի ճակատամարտում 1812 թ. և ապա 1813 թ. հունվարին գրոհով գրավեցին Լենքորանը։

Վախենալով ռուսների հետագա առաջխաղացումից` շահը ստիպված եղավ սկսել բանակցություններ և ապա կնքել Գյուլիստանի հաշտության պայմանագիրը, որով ընդունեց Վրաստանի և Դերբենտի, Ղուբայի, Բաքվի, Գանձակի, Ղարաբաղի, Շիրվանի, Շաքիի խանությունների անցումը Ռուսաստանին։

### 1826-1828 թթ. ռուս-պարսկական պատերազմ
*Հիմնական հոդվածը` [[Ռուս-պարսկական պատերազմ (1826-1828)]]*

Այս պատերազմում ևս պարսիկները կրեցին ծանր պարտություն։ 1828 թ. ստորագրված Թուրքմենչայի հաշտւոթյան պայմանագրով շահը ստիպված եղավ ոչ միայն վերահաստատել Գյուլիստանի պայմանագրով ամրագրված տարածքային կորուստները, այլ նաև ընդունել Երևանի, Նախիջևանի և Թալիշի խանությունների միացումը Ռուսաստանին։

Երկու պատերազմների արդյունքում Իրանը կորցրեց Արաքս և Կուր դեպի հյուսիս ընկած ողջ տարածքը, ինչպես նաև Թալիշական խանությունը և Սուրմալուի գավառը։

## Ծանոթագրություններ

:Կատեգորիա:Իրանի շահեր

Կատեգորիա:Իրանի շահեր
Շվեդիայի բասկետբոլի կանանց ազգային հավաքական

**Շվեդիայի բասկետբոլի կանանց ազգային հավաքական** — Ներկայացնում է Շվեդիան բասկետբոլի միջազգային մրցաշարերում։

## Կազմ
*Կազմը Եվրոպայի առաջնության համար (2021թ.)*

## Արդյունքներ
### Եվրոպայի առաջնություն

## Ծանոթագրություններ

## Արտաքին հղումներ
* Պաշտոնական կայք
* Հավաքականը ՖԻԲԱ կայքում
* Հավաքականը Eurobasket.com կայքում

Կատեգորիա:Բասկետբոլը Շվեդիայում
Մաթիաս Մալզիո

**Մաթիաս Մալզիո** ( ), ֆրանսիացի ռեժիսոր, սցենարիստ և գրող, «*Dionysos*» ռոք խմբի մենակատար, Սեզար կինոմրցանակի, ինչպես նաև Բեռլինի կինոփառատոնի հավակնորդ։

## Կենսագրություն
Դժբախտ պատահարից հետո Մաթիասը, որոշելով հետ կանգնել թենիսիստ դառնալու իր մտադրությունից, 1993 թվականին ստեղծեց «Dionysos» ռոք խումբը, որում հանդես էր գալիս որպես մենակատար և վերջինիս գլխավոր կոմպոզիտորն էր։ 1996 թվականին խումբը թողարկեց իր առաջին ձայնասկավառակը «Songs Happening» անվանումով։ 1999 թվականին թողարկվում է «Haiku» ձայնասկավառակը, իսկ 2005 թվականին՝ «Monsters In Love» ձայնասկավառակը։ Սկզբնական շրջանում խմբում հանդես էին գալիս Մաթիասի երեք դպրոցական ընկերները՝ Էրիկ Սերրա Տոսիոն, Մայքլ Պոնտոնը և Գիյոմ Գարիդելը։

Մաթիասը միայն երգեր չի հեղինակում։ Ամեն ինչ սկսվեց «38 Mini Westerns Avec Des Fantomes» պատմվածքների ժողովածուից (2002 թվական)։ Նրա առաջին վեպը՝ «*Maintenant Qu'il Fait Tout Le Temps Nuit Sur Toi*» անունով, հրատարակվել է 2005 թվականին։ Իսկ 2007 թվականին Մաթիասը գրել է «*La mécanique du coeur*» (ֆրանսերենից թարգմանաբար՝ «Սրտի մեխանիկա») վեպը, որը հետագայում դարձավ կոնցեպտուալ ձայնասկավառակ։ Մի քանի տարի անց Մաթիասը որոշել է էկրանավորել իր աշխատանքը՝ հրավիրելով նախագծի համառեժիսոր Ստեֆան Բեռլուին։ «Ջեքը և մեխանիկական սիրտը» մյուզիքլը թողարկվել է 2013 թվականին և առաջադրվել է Բեռլինի կինոփառատոնի «Բյուրեղյա արջ» մրցանակի, ինչպես նաև «Սեզար» մրցանակի՝ լավագույն անիմացիոն ֆիլմի համար։

2013 թվականին Մաթիասի մոտ ախտորոշվել է ապլաստիկ անեմիա, որից հետո նա ոսկրածուծ փոխպատվաստում է կատարել։ Հիվանդանոցում բուժում ստանալու ընթացքում Մալզիեն օրագիր է պահել, որը հետագայում հրատարակվել է «Journal d'un vampire en pajama» (Վամպիրի օրագիրը գիշերազգեստով, 2016 թվական) վերնագրով։

2020 թվականի մարտին Ֆրանսիայում տեղի է ունեցել Մաթիաս Մալզիեի «Ջրահարսը Փարիզում» նոր ռեժիսորական նախագծի պրեմիերան։ Ռոմանտիկ ֆանտաստիկայի գլխավոր դերերը բաժին հասան Մերիլին Լիմային և Նիկոլա Դյուվոշելին։

## Անձոնական կյանք
2019 թվականից նա հարաբերությունների մեջ է ֆրանսիացի լուսանկարչուհի Դարիա Նելսոնի հետ։

## Ծանոթագրություններ

Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի գրողներ
Կատեգորիա:Ֆրանսիացի երգիչներ
Կատեգորիա:Ֆրանսիացի երաժիշտներ
Կատեգորիա:Ֆրանսիացի կիթառահարներ
Կատեգորիա:Աուդիոգիրք կարդացողներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Ֆրանսիացի երգահաններ
Էլեն Բեյքեր

**Էլեն Լուիզա Շուլման Բեյքեր** (, ), ամերիկացի կին տիեզերագնաց և բժիշկ։ Կատարել է երեք տիեզերական թռիչք (1989, 1992, 1995)։

## Կենսագրություն
Էլեն Բեյքերը ծնվել է Հյուսիսային Կարոլինա նահանգի Ֆեյեթվիլ քաղաքում՝ հայտնի բժիշկների ընտանիքում։ Նրա մայրը բժշկուհի և քաղաքական գործիչ Քլեր Կ. Շուլմանն է՝ 1986-2002 թվականներին Նյու Յորքի պատմության մեջ առաջին կին նախագահ-քաղաքապետը Քուինսի ամենամեծ թաղամասում։

Բեյքերը սովորել է Նյու Յորքի Բուֆֆալոյի համալսարանում, ստացել երկրաբանության բակալավրի կոչում (1974)։ Ուսումը շարունակել է Կորնելի համալսարանում՝ ստանալով բժշկության դոկտորի կոչում (1978)։ Իսկ Տեխասի համալսարանի հանրային առողջության դպրոցում ստացել է մագիստրոսի կոչում առողջապահության ոլորտում (1994)։

## Գործունեություն
### «'''ՆԱՍԱ'''»
«ՆԱՍԱ»-ում աշխատում է 1981 թվականից, 1985 թվականից տիեզերագնացության թեկնածու է։ Այժմ տիեզերագնացների գրասենյակի կրթության և բժշկական մասնաճյուղի ղեկավար է։

### Կինեմատոգրաֆիա
2005 թվական՝ «Հեռավոր կապույտ բարձունքներ», «Վայրի կապույտ հրաշք»՝ կամեո։

## Տիեզերական թռիչքներ
* Էլեն Բեյքերը եղել է տիեզերքում 220-րդ մարդը, 131-րդ ԱՄՆ տիեզերագնացը և 11-րդ կինը, որը թռիչք է կատարել ուղեծրով դեպի տիեզերք։
* 1989 թվական հոկտեմբերի 18՝ Ատլանտիս STS-34
* 1992 թվական հունիսի 25՝ Կոլումբիա STS-50
* 1995 թվական հունիսի 27՝ Ատլանտիս STS-71

## Անձնական կյանք
Հոբբի՝ լող, դահուկասահք, վազք, սոֆթբոլ, ֆիլմեր, երաժշտություն և ընթերցանություն, KB5SIX ազդանշանի ռադիոսիրող։

## Ծանոթագրություններ

## Արտաքին հղումներ
* Կենսագրությունը «nasa.gov» կայքում

Կատեգորիա:Ամերիկացի աստղագնացներ
Կատեգորիա:Ամերիկացի բժիշկներ
Կատեգորիա:Ամերիկացի բժշկուհիներ
Կատեգորիա:Ամերիկացի կանայք
Կատեգորիա:Ապրող անձինք
Կատեգորիա:Բժշկական գիտությունների դոկտորներ
Կատեգորիա:Կին տիեզերագնացներ
Կատեգորիա:Կոռնելի համալսարանի շրջանավարտներ
Կատեգորիա:Հրեա բժիշկներ
Մատիաս Վինյա

**Մատիաս Նիկոլաս Վինյա Սուսպերեգի** (, ), ուրուգվայցի ֆուտբոլիստ, «Ռոմա ՖԱ» ակումբի և Ուրուգվայի ֆուտբոլի ազգային հավաքականի պաշտպան։

## Ակումբային կարիերա
Վինյան մայրաքաղաքային «Նասոնալ» ակումբի սան է։ 2017 թվականի ապրիլի 2-ին «Բաստոն Ռիվեր» ակումբի դեմ մրցախաղում նա նորամուտ է ունեցել ուրուգվայական Պրեմիեր լիգայում։ 2019 թվականին նվաճել է Ուրուգվայի սուպերգավաթը, հետո օգնել է թիմին հաղթել նաև  երկրի առաջնությունում։

2020 թվականի փետրվարի 1-ին Մատիաս Վինյան պայմանագիր է ստորագրել բրազիլիական «Պալմերաս»-ի հետ։ Առաջին խաղաշրջանում օգնել է իր  թիմին դառնալ նահանգի չեմպիոն։ 2020 թվականի Լիբերտադորեսի գավաթի մրցախաղում ուրուգվայցին խաղացել է 12 մրցախաղում և խփել երկու գոլ։ Օգնել է «կանաչներին» պատմության մեջ երկրորդ անգամ հաղթել մրցախաղում։

2021 թվականի օգոստոսի 8-ին Մատիասը ստորագրել է հնգամյա պայմանագիր իտալիական «Ռոմա» ակումբի հետ։ Տրանսֆերի գումարը կազմել է 13 միլիոն եվրո՝ առանց բոնուսի։

## Կարիերա հավաքականում
2017 թվականին Վինյան Ուրուգվայի երիտասարդական հավաքականի կազմում հաղթել է Էկվադորում Հարավային Ամերիկայի երտասարդական առաջնությունը։ Մրցաշրջանում նա խաղացել է 6 մրցախաղում։ Բրազիլիացիների դեմ խաղում Մատիասը խփել է գոլ։

Նույն թվականին Վինյան մասնակցել է աշխարհի երիտասարդական առաջնությանը Հարավային Կորեայում։ Մրցաշրջանում խաղացել է 4 մրցախաղ։

2019 թվականին առաջին անգամ հրավիրվել է Ուրուգվայի հիմնական հավաքական։ Սեպտեմբերի 6-ին ազգային թիմի կազմում նորամուտ է ունեցել Կոստա Ռիկայի ֆուտբոլի ազգային հավաքականի դեմ ընկերական խաղում՝ փոխարինման դուրս գալով 82-րդ րոպեին Դիեգո Լաքսալտի փոխարեն։ Ուրուգվայցիները վերջին րոպեների ընթացքում գոլ  են խփել և հաղթել 2:1 հաշվով։

2021 թվականին Վինյան ներառված է եղել Ամերիկայի գավաթի հավաքականի կազմում։

## Տիտղոս և ձեռքբերում
*  Ուրուգվայի չեմպիոն (1)՝ 2019
*  Ուրուգվայի սուպերգավաթի դափնեկիր (1)՝ 2019
*  Սան Պաուլու նահանգի չեմպիոն(1)՝ 2020
* Հարավային Ամերիկայի չեմպիոն երիտասարդների մեջ (1)՝ 2017
* Լիբերտադորեսի գավաթի դափնեկիր (1)՝ 2020

## Ծանոթագրություններ

Կատեգորիա:Բորնմութի ֆուտբոլիստներ
Կատեգորիա:Նասիոնալ Մոնտեվիդեոյի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պալմեյրասի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆլամենգոյի ֆուտբոլիստներ
Գանձակ (Ատրպատական)

**Գանձակ** կամ **Գանձակ Շահաստան** պատմական քաղաք Ատրպատականում, ներկայումս՝ Իրանի տարածքում։ Ենթադրաբար գտնվել է Ուրմիա (հնում՝ Կապուտան) լճից հարավ-արևելք, Արևելյան Ադրբեջանի Լեյլան գյուղի տեղում, Մարաղայից հարավ։ Անտիկ դարաշրջանում հանդիսացել է Ատրպատականի մայրաքաղաքը։

Քաղաքը հիմնադրվել է Աքեմենյան Պարսկաստանի տիրապետության ժամանակ։ Ալեքսանդր Մակեդոնացու կողմից Աքեմենյան կայսրության նվաճումից հետո Մարաստանի սատրապ Ատրոպատեսը կարողացավ պահպանել իր իշխանությունը, իսկ Ալեքսանդրի մահից հետո Մարաստանի հյուսիսային մասում ստեղծեց առանձին պետություն, որը հետագայում նրա անունով սկսեց կոչվել Ատրպատական։ Ըստ Ստրաբոնի՝ Գանձակը հանդիսացել է Ատրպատականի թագավորների ամառային նստավայրը։

622 թ. քաղաքը գրավվել և ավերվել է Բյուզանդիայի կայսր Հերակլիոս Ա-ի կողմից։ Այդ ժամանակ Գանձակը եղել է մոտ 3000 տուն ունեցող բավականին մեծ քաղաք։ Վերջին անգամ հիշատակվում է 13-րդ դարի սկզբի աղբյւորներում որպես փոքր քաղաք. հավանաբար վերջնականապես ավերվել կամ անվանափոխ է եղել մոնղոլական արշավանքների ընթացքում։

### Հիշատակումները հայկական աղբյուրներում
Հայկական աղբյուրներում հիշատակվում է նաև որպես **Գանձակ Շահաստան**՝ հավանաբար Գանձակ անունով այլ բնակավայրերից տարբերելու համար։ Մի քանի անգամ հիշատակվում է Փավստոս Բուզանդի «Պատմություն Հայոց»-ում Արշակ Բ և Պապ թագավորների օրոք հայ-պարսկական պատերազմների կապակցությամբ։ Ըստ Բյուզանդի՝ Գանձակի մոտ տեղի ունեցած խոշոր ճակատամարտում Մուշեղ Մամիկոնյանի գլխավորությամբ հայ-բյուզանդական զորքերը պարտության են մատնել պարսից արքա Շապուհի զորքին։ Հիշատակվում է նաև Աշխարհացույցում որպես քաղաք Մարք աշխարհում։

## Ծանոթագրություններ

Կատեգորիա:Իրանի պատմություն
Կատեգորիա:Մերձավոր Արևելքի հին քաղաքներ
Պրան Դիտ

**Պրան Դիտ** (, ), կամբոջացի ֆոտոլրագրող և հասարակական գործիչ, ով 1975-1979 թվականներին վերապրել է Կամբոջայի ցեղասպանությունը։ Համաշխարհային ճանաչում է ձեռք բերել իր գործընկերոջ` Նյու Յորք Թայմս թերթի թղթակից Սենբերգա Շիդնիի գրքի հիման վրա նկարահանված «Մահվան դաշտեր» ֆիլմի թողարկումից հետո, որի վրա նրանք երկուսով աշխատել էին Կամբոջայի քաղաքացիական պատերազմի ժամանակ։ 1984 թվականին ֆիլմը միանգամից երեք «Օսկար» ստացավ, իսկ արձանիկներից մեկին արժանացավ ոչ այդքան հայտնի դերասան, ով հանդես էր գալիս Պրանայի դերում։

## Կենսագրություն
Դիտ Պրանը ծնվել է 1942 թվականի սեպտեմբերի 27-ին Կամբոջաի Սիեմրեապ քաղաքում։

**Պնոմպենի անկումը**

1975 թվականի սկզբին Կարմիր կխմերները կազմակերպեցին վերջնական հարձակումը, որի նպատակն էր գրավել երկրի մայրաքաղաքը՝ Պնոմպեն։ Պրանն ու Շենբերգը եղել են այս իրադարձությունների կենտրոնում՝ լուսաբանելով Պնոմպենի փողոցային մարտերը։ Քաղաքի անկումից հետո նրանք կալանավորվեցին և մահապատժի դատապարտվեցին, բայց քանի որ Շենբերգը օտարերկրյա լրագրող էր, ի վերջո կարողացավ դուրս գալ երկրից։ Պրանը կամբոջացի էր, ուստի նա չկարողացավ հեռանալ և մինչև 1979 թվականը ստիպված եղավ աշխատել Պոլ Պոտի մարդկանց կողմից ամբողջ երկրում ստեղծված աշխատանքային ճամբարներից մեկում։

1979 թվականին Դիտ Պրանը փախել է Կամբոջայից և ապաստան գտել Թաիլանդում, որտեղից էլ տեղափոխվել է ԱՄՆ։ Հենց նա է եղել «մահվան դաշտեր» տերմինի հեղինակը, այսպես է նկարագրել իր ճանապարհին տեսածը։

**Արտագաղթ**

Նրա վերադարձից մեկ տարի անց լույս տեսավ Սիդնի Շենբերգի «Դիտա Պրանայի մահն ու կյանքը» գիրքը։

**Մահ**

Դիտ Պրանը մահացել է` 2008 թվականի մարտի 31-ին։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Ամերիկացի լուսանկարիչներ
Կատեգորիա:Ամերիկացի հասարակական գործիչներ
Կատեգորիա:Ամերիկացի ֆոտոլրագրողներ
Կատեգորիա:Կամբոջացի իրավապաշտպաններ
Բարբարա Էռնի

**Բարբարա Էռնի** (, ), լիխտենշտայնցի կին, ով գողություններ է կատարել ողջ Արևմտյան Եվրոպայի իջևանատներից։ Լիխտենշտայնի լեգենդներում նա հայտնի է որպես «*Golden Boos*»: Եղել է վերջին մարդը, ում մահապատժի են ենթարկել Լիխտենշտայնում։

## Կենսագրություն
Էռնին ծնվել է Ֆելդքիրխում, անօթևան զույգի ընտանիքում։ 1779 թվականին ամուսնացել է ոմն «տիրոլացի Ֆրանցի» հետ, ով համարվել է հանցագործ։ Ըստ լեգենդի, «Golden Boos»-ը բաց կարմիր մազերով մեծ ուժի տեր կին է եղել, ով ճանապարհորդել է Եվրոպայով մեկ մեծ սնդուկով կամ պարկով։ Երբ նա ինչ-որ տեղ մնացել է գիշերելու, պահանջել է, որ իր սնդուկը փակեն ամենաապահով սենյակում, քանի որ դրա մեջ ենթադրաբար գանձեր են պահվել։ Երբ սնդուկը կամ պարկը «գանձերով» փակվում էին և գիշերը գալիս էր, թզուկը դուրս էր գալիս այնտեղից և գողանում այդ սենյակում պահվող թանկարժեք իրերը, որից հետո Էռնին և թզուկը փախչում էին։

Երկար տարիներ Եռնին գործել է այդ սխեմայով և բավականին հարստացել։ Ով է եղել նրա օգնական-թզուկը, հայտնի չէ։ Էռնին և նրա հանցակիցը ձերբակալվել են Էշենում և բանտարկվել Վադուցում 1784 թվականի մայիսի 27-ին։ Լիխտենշտայնում կայացած դատավարության ժամանակ Էռնին խոստովանել է այդ կերպ կատարված տասնյոթ գողություն։ 1784 թվականի դեկտեմբերի 7-ին դատարանը վճռել է, որ Բարբարա Էռնին նույն ինքը «Golden Boos»-ն է, նրան մեղավոր է ճանաչել և դատապարտել մահվան՝ գլխատման միջոցով։ Հրապարակային մահապատիժը տեղի է ունեցել Վադուցում՝ մոտ հազար ականատեսների ներկայությամբ։ Նրա հանցակցի ճակատագիրն անհայտ է մնում։

Այդ ժամանակվանից ի վեր Լիխտենշտայնում ոչ ոք մահապատժի չի ենթարկվել, ընդհուպ մինչև 1987 թվականը, երբ մահապատիժը պաշտոնապես արգելվել է։

## Ծանոթագրություններ

## Արտաքին հղումներ
* Barbara Greene (1967). *Liechtenstein: Valley of Peace* (Vaduz: Liechtenstein-Verlag) pp.&nbsp;20–21.
* James Foster Robinson, «The Legend of the Golden Boos», 21 May 2004.

Կատեգորիա:Մահապատժի ենթարկված կանայք
Կատեգորիա:Լիխտենշտայնցի հանցագործներ
Սևակ Ղազարյան

**Սևակ Արմենի Ղազարյան** (), հայ բանասեր, խմբագիր, թարգմանիչ, բանասիրական գիտությունների թեկնածու, «Պարույր Սևակի տուն-թանգարան» ՊՈԱԿ-ի տնօրեն (2018 թվականի սեպտեմբերից)։

## Կենսագրություն
Ծնվել է 1988 թվականի հունիսի 15-ին, Երևանում։ 1994-2004 թվականներին սովորել է Երևանի թիվ 83 միջնակարգ դպրոցում։ 2004 թվականին ընդունվել և 2008 թվականին ավարտել է ԵՊՀ Հայ բանասիրության ֆակուլտետի բակալավրիատը՝ գերազանց առաջադիմությամբ։ 2008-2010 թվականներին սովորել է նույն ֆակուլտետի մագիստրատուրայում՝ գերազանց առաջադիմությամբ։ 2010-2013 թվականներին եղել է ԵՊՀ հայ նորագույն գրականության ամբիոնի ասպիրանտ։ 2009 թվականից մամուլում տպագրել է մի շարք գիտական հոդվածներ։ 2010 թվականին պաշտպանել է մագիստորոսական ատենախոսություն «Հրանտ Մաթևոսյանը և ռուս «գյուղագրությունը»» թեմայով։ 2013 թվականին թեկնածուական ատենախոսություն է պաշտպանել «Պարույր Սևակի անտիպ ժառանգությունը. գեղարվեստական արձակ և գրականագիտություն» թեմայով։ Աշխատությունը առանձին գրքով հրատարակվել է 2014 թվականին։ 2011 թվականից կազմել, խմբագրել և ծանոթագրել է հայ և համաշխարհային գրականության բազմաթիվ հեղինակների ստեղծագործություններ։ 2013-2021 թվականներին աշխատել է ԵՊՀ Հայ բանասիրության ֆակուլտետի հայ նորագույն գրականության ամբիոնում՝ որպես դասախոս։ 2017-2018 թվականներին աշխատել է ՀՀ մշակույթի նախարարությունում՝ որպես մշակութային ժառանգության և ժողովրդական արհեստների վարչության պետ։ 2018 թվականից աշխատում է «Մագաղաթ» հրատարակչությունում՝ որպես գլխավոր խմբագիր,  2021 թվականից` «Դարակ» հրատարակչությունում՝ որպես գլխավոր խմբագիր։ 2018 թվականի սեպտեմբերից «Պարույր Սևակի տուն-թանգարան» ՊՈԱԿ-ի տնօրենն է։

## Ընտանիք
Սևակ Ղազարյանը հայ ականավոր բանաստեղծ Պարույր Սևակի թոռն է։ Ամուսնացած է, ունի մեկ որդի։

## Ծանոթագրություններ

Կատեգորիա:Հայ բանասերներ
Կատեգորիա:Հայ խմբագիրներ
Կատեգորիա:Հայ գրականագետներ
Կատեգորիա:Անգլերենից հայերեն թարգմանիչներ
Կատեգորիա:Բանասիրական գիտությունների թեկնածուներ
Կատեգորիա:ԵՊՀ բանասիրական ֆակուլտետի շրջանավարտներ
Էթիեն Ժոֆրուա Սենտ-Իլեր

**Էթիեն Ժոֆրուա Սենտ-Իլեր** (, ), ֆրանսիացի կենդանաբան, էվոլյուցիոնիստ։ Չարլզ Դարվինի նախորդներից, Ֆրանսիայի ինստիտուտի անդամ (1807)։

1798–1801 թվականներին մասնակցել է Եգիպտոս կազմակերպվող գիտարշավին, որտեղ հավաքել է գիտական մեծ արժեք ունեցող հավաքածու (կաթնասունների 17, երկկենցաղների ու սողունների 25, ձկների 57 նոր սեռ ու տեսակ)։

Կիրառել է սաղմերի ուսումնասիրության համեմատական մեթոդը, որը հետագայում կազմեց էվոլյուցիայի սաղմնաբանական ապացույցների և բիոգենետիկական օրենքի հիմքը։ 1830 թվականին Փարիզի ԳԱ–ում ծավալվեց մեծ բանավեճ Ժոֆրուա Սենտ-Իլերի և Ժորժ Կյուվիեի միջև, որտեղ տեսականորեն հաղթեց Կյուվեն, սակայն կենդանական աշխարհի միասնության մասին Ժոֆրուա Սենտ-Իլերի գաղափարները օրգանական բնության էվոլյուցիոն ուսմունքի հիմքը հանդիսացան և պաշտպանվեցին գիտնականների ու մտածողների կողմից։

Ժոֆրուա Սենտ-Իլերի ուսմունքը կենդանական աշխարհառաջացման միասնական պլանի մասին մետաֆիզիկական էր, սակայն նպաստեց գիտության մեջ ծագման միասնական գաղափար հաստատելուն, որի համար ենթարկվեց դաժան հալածանքների։ Ժոֆրուա Սենտ-Իլերը հիմնադրեց նաև կենդանիների կլիմայավարժեցման մասին գիտությունը։

## Ծանոթագրություններ

Կատեգորիա:Ֆրանսիացի կենդանաբաններ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Բավարիայի գիտությունների ակադեմիայի անդամներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիացի կենսաբաններ
Կատեգորիա:Ֆրանսիացի քաղաքական գործիչներ
Կատեգորիա:Ֆրանսիացի գիտնականներ
Կատեգորիա:Ֆրանսիացի փիլիսոփաներ
Կատեգորիա:Պատվո լեգեոնի շքանշանի ասպետներ
Ժուկովսկու թեորեմ

**Ժուկովսկու թեորեմ**, հիդրոմեխանիկայի հիմնական թեորեմներից, ըստ որի հեղուկի կամ գազի հարթ–զուգահեռ հոսանքում գտնվող մարմնի վրա ազդող վերամբարձ ուժը պայմանավորված է շրջհոսվող մարմնին կապված մրրիկներով, որոնք առաջանում են հեղուկի մածուցիկության պատճառով։ Ձևակերպել է Նիկոլայ Ժուկովսկին (1904)։

Եթե անվերջ երկար գլանը ծնիչներին ուղղահայաց ուղղությամբ շրջհոսվում է անսեղմելի հեղուկի կարգավորված հարթ– զուգահեռ պոտենցիալ հոսանքով, ապա գլանի ծնիչի ուղղությամբ հատվածի երկարության միավորի վրա ազդող I վերամբարձ ուժը հավասար է միջավայրի \rho խտության, անվերջ հեռվում հոսանքի v արագության և շրջհոսվող գլանն ընդգրկող ցանկացած փակ եզրագծով արագության \Gamma շրջանառության արտադրյալին (I=\rho v \Gamma ):

Վերամբարձ ուժի ուղղությունն ստացվում է անվերջ հեռվում արագության վեկտորի ուղղությունից՝ այն ուղիղ անկյամբ շրջելով շրջանառության հակառակ ուղղությամբ։ Ժուկովսկու թեորեմը ճիշտ է նաև պրոֆիլը սեղմելի հեղուկի (գազի) մինչձայնային հոսանքով շրջհոսման դեպքում։ Հոսանքի ձայնային և գերձայնային արագությունների դեպքում Ժուկովսկու թեորեմ ընդհանուր տեսքով հնարավոր չէ ապացուցել։ Ժուկովսկու թեորեմի վրա են հիմնված թևի և թիավարման ժամանակակից տեսությունները։

Կատեգորիա:Հիդրոմեխանիկա
Իբն Միսքավայհ

**Իբն Միսքավայհ**, **Իբն Միշքույե** (, լրիվ անուն՝ **Աբու Ալի Ահմադ իբն Մուհամմադ իբն Յաʿքուբ իբն Միշքույե** ), արաբ պատմիչ։ Ծագումով՝ պարսիկ։

Եղել է Բուվայհիների պետության վեզիր։ Գրել է «Ազգերի փորձի մատյան» («Տաջարիբ ալ–ումամ») բազմահատոր աշխատությունը, որի սկզբի մասը Թաբարիի և այլոց տեղեկությունների վերաշարադրանքն է։ 912 կամ 913–982 կամ 983-ի դեպքերի նկարագրությունն ինքնուրույն է և արժեքավոր (օգտագործել է պետական դիվանատների վավերագրերը)։

Արժեքավոր են նրա տեղեկությունները Հայաստանի Բագրատունյաց ժամանակաշրջանի, առավելապես՝ Հայոց թագավորության և դրացի մուսուլմանական երկրների հարաբերությունների վերաբերյալ։

## Երկեր
*  The Tajarib al-umam or history of  Ibn Miskawayh…, 1–6, Leiden, 1909–19.

## Ծանոթագրություններ

Կատեգորիա:Արաբ պատմիչներ
Կատեգորիա:Պարսիկ պատմագիրներ
Կատեգորիա:Պարսիկ պատմաբաններ
Կատեգորիա:Պարսիկ փիլիսոփաներ
Կատեգորիա:Միջնադարյան պարսիկներ
Կատեգորիա:Արաբալեզու բանաստեղծներ
Կատեգորիա:Արաբ քաղաքական գործիչներ
Կատեգորիա:Երկարակյացներ
Ժորդանյան կոր

**Ժորդանյան կոր**, հարթության կետերի բազմություն, որոնց կոորդինատները որոշվում են  x=\varphi (t),  y=\psi (t) հավասարումներով, ուր \varphi և \psi -ն որևէ [a,b] հատվածում փոփոխվող t արգումենտի անընդհատ ֆունկցիաներ են։ Այլ կերպ՝ Ժորդանյան կորը [a, b]
հատվածի անընդհատ պատկերն Է։ Սա «*անընդհատ կոր*» հասկացության մաթեմատիկորեն խիստ սահմանումներից է։

Սակայն կորի սովորական պատկերացման հետ Ժորդանյան կորը կարող է ոչ մի ընդհանրություն չունենալ, օրինակ, այն կարող է անցնել որևէ քառակուսու բոլոր կետերով։ Եթե Ժորդանյան կորի t պարամետրի տարբեր արժեքներին համապատասխանող կետերը տարբեր են, այսինքն՝ այն չունի բազմապատիկ կետեր, ապա Ժորդանյան կոր կոչվում է *պարզ աղեղ*։ Վերջինս հատվածի հոմեոմորֆ պատկերն է։

Եթե Ժորդանյան կորի t=a և t=b արժեքներին համապատասխանող կետերը համընկնում են, իսկ մյուսները տարբեր են իրարից և (\varphi(a), \psi (b)) կետից, ապա Ժորդանյան կորը կոչվում է *պ ա ր զ  փակ  կ ո ն տ ու ր*։ Այս տիպի Ժորդանյան կորը շրջագծի հոմեոմորֆ պատկերն է։ Ֆրանսիացի մաթեմատիկոս Մ. է. Կ. Ժորդանը, որի անունով էլ կոչվում է Ժորդանյան կոր, 1882-ին ապացուցել է, որ յուրաքանչյուր պարզ փակ կոնտուր հարթությունը բաժանում է երկու տիրույթի, որոնցից մեկը այդ կորի նկատմամբ համարվում է ներքին, իսկ մյուսը՝ արտաքին (*Ժորդանի թեորեմ*)։

Կատեգորիա:Կորեր
Կատեգորիա:Տոպոլոգիա
Լալեդաղ

**Լալեդաղ**, լեռ Հայկական լեռնաշխարհում, Շառիան-Ծաղկանց լեռնաշղթայում, Արածանի գետի աջ կողմում, Ալաշկերտ քաղաքից մոտ 68 կմ հարավ-արևմուտք։ Եվրոպացի հետազոտող Կոխի նկարագրությամբ կազմված է սև և կարմիր ապարներից։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Աղրըի մարզի լեռներ
Կաբախդաղ

**Կաբախդաղ**, (), լեռ Թուրքիայի Վանի մարզում, Վանա լճի ավազանում, լճից հյուսիս-արևելք, Բերկրի շրջանում։ Հյուսիս-արևմտյան ստորոտում գտնվում է Խեդիր-մատաշ () աղի լճակը։ Հյուսիսային և հարավային լանջերից սկիզբ են առնում մի քանի գետակներ։ Բարցրպւթյուն 2744 մ

## Ծանոթագրություններ

Կատեգորիա:Լեռներ այբբենական կարգով
Կատեգորիա:Վանի մարզի լեռներ
Իգնատիոս (մանրանկարիչ)

**Իգնատիոս**, (ծն. և մահ. թթ. անհտ.), XIII դարի հայ գրիչ և մանրանկարիչ։

Աշխատել է Հոռոմոս (Անիի մոտ), ինչպես և Հավուց թառ և Խծկոնք վանքերում, 1214–42-ին։ Եղել է թաթար–մոնղոլական արշավանքների ականատես, թողել հիշատակություններ։

Հայտնի են Իգնատիոսի յոթ ձեռագրեր, երեքը գտնվում են Երևանի Մեսրոպ Մաշտոցի անվ. Մատենադարանում (ձեռ. №№ 1519, 6202, 9649), մնացածը՝ Վենետիկի Ս. Ղազար վանքում (ձեռ. № 134), Նոր Ջուղայի Ամենափրկիչ վանքում (ձեռ. № 36), Չիկագոյի համալսարանի մատենադարանում և Վ. Սիմոնյանի մասնավոր հավաքածուում (Կալիֆոռնիա)։

Երևանի Մեսրոպ Մաշտոցի անվան Մատենադարանի ձեռագրերը զարդարված են խորաններով, լուսանցազարդերով, զարդատառերով և սկզբնազարդերով։ Զարդերի ձևերը բազմազան են, գունավորումը հյութեղ և ներդաշնակ է, գծանկարը՝ հստակ և ճկուն։ Իգնատիոսը ստեղծել է թեմատիկ նկարներ (Նոր Ջուղայի № 36 Ավետարանում), պատկերելով ավետարանական շարի կարևոր տեսարանները՝ կերպարներին հաղորդել ազգային գծեր։

## Գրականություն
* Հովսեփյան Դ., Նյութեր և ուսումնասիրություններ հայ արվեստի և մշակույթի պատմության, պր. 1 – 2, Երուսաղեմ – Նյու Յորք, 1935–43: 
* Նույնի, Հիշատակարանք ձեռագրաց, հ. 1, Անթիլիաս, 1951։ 
* Քյուրտյան Հ., Իգնատիոս մանրանկարիչ, «Անահիտ», 1939, № 3:

Կատեգորիա:Հայ մանրանկարիչներ
Կատեգորիա:Հայ գրիչներ
Իգնիտրոն

thumb|200px|Իգնիտրոնի կառուցվածքը. 1) Անոդ,  2) Կատոդ,  3) Բոցավառման էլեկտրոդ,  4) Սնդիկ,  5) Մեկուսիչներ,  6) Հովացուցիչ նյութ
thumb|100px|Իգնիտրոն И 50/1500
**Իգնիտրոն**, [<լատ. ignis – կրակ և (էլեկ)տրոն], կառավարվող սնդիկային ուղղիչ՝ օժանդակ էլեկտրոդով, որը մասամբ ընկղմված է կաթոդի սնդիկի մեջ՝ էլեկտրական հոսանքով ուղղիչը բռնկելու (աղեղային պարպում առաջացնելու) և ուղղված լարումը կարգավորելու համար։

Օգտագործվում է հզոր ուղղիչ սարքավորումներում, էլեկտրահաղորդակներում, էլեկտրաեռակցման սարքերում, երկաթուղային էլեկտրական ենթակայաններում և այլուր, որտեղ հոսանքի միջին ուժը հասնում է մի քանի հարյուր ամպերի, իսկ ուղղված լարումը՝ մինչև 5 կվ։

Իգնիտրոնի գյուտարարն է ամերիկահայ էլեկտրատեխնիկ, ԱՄՆ–ի Ազգային ԳԱ անդամ Ջոզեֆ (Հովսեփ) Սլեփյանը։

Կատեգորիա:Էլեկտրավակուումային սարքեր
Կատեգորիա:Փոխակերպիչներ
Կոնստանտին Իգումնով

**Կոնստանտին Նիկոլաևիչ Իգումնով** (, ), ռուս խորհրդային դաշնակահար, ԽՍՀՄ ժողովրդական արտիստ (1946), արվեստագիտության դոկտոր (1940)։

Ավարտել է Մոսկվայի կոնսերվատորիան (1894)։ Հայտնի են Պյոտր Չայկովսկու «Տարվա եղանակները» շարքի և դաշնամուրային այլ երկերի նրա մեկնաբանությունները։ Աշակերտներից են Նիկոլայ Օռլովը, Իսայ Դոբրովեյնը, Լև Օբորինը, Յակով Ֆլիերը։

1941–1945 թվականներին դասավանդել է Երևանի կոնսերվատորիայում, հանդես եկել համերգներով։ Իգումնովի հայ աշակերտներից են՝ Արաքսի Հարությունյանը, Առնո Բաբաջանյանը, Եկատերինա Մալխասյանը, Մարիա Ղամբարյանը, Աննա Ամբակումյան, Մ. Մխիթարյանը։

1946 թվականին արժանացել է ԽՍՀՄ պետական մրցանակի։

## Ծանոթագրություններ

Կատեգորիա:Մոսկվայի կոնսերվատորիայի շրջանավարտներ
Կատեգորիա:ԽՍՀՄ ժողովրդական արտիստներ
Կատեգորիա:ԽՍՀՄ Պետական մրցանակի դափնեկիրներ
Կատեգորիա:Ռուս դաշնակահարներ
Կատեգորիա:Ստալինյան մրցանակի դափնեկիրներ
Կատեգորիա:Նովոդևիչյան գերեզմանատանը թաղվածներ
Կատեգորիա:Ռուս կոմպոզիտորներ
Կատեգորիա:Ռուս մանկավարժներ
Կատեգորիա:Ռուս հրապարակախոսներ
Կատեգորիա:Արվեստագիտության դոկտորներ
Կատեգորիա:ՌԽՖՍՀ վաստակավոր արտիստներ
Կատեգորիա:Խորհրդային ակադեմիական երաժիշտներ
Կատեգորիա:Երաժշտական մանկավարժներ
World Matchplay 2015

**World Matchplay 2015** — Դարթսի ամենամյա World Matchplay մրցաշարի 22-րդ խաղարկումն է, որը կազմակերպում է Professional Darts Corporation-ը (PDC): Մրցաշարն անցկացվել է 2015 թ. հուլիսի 18-ից 26-ը Անգլիայի Բլեքփուլ քաղաքում։

## Մրցանակային ֆոնդ
2015 թ. մրցանակային ֆոնդը դարձել է £450,000:

## Որակավորում

### PDC Order of Merit Top 16
#  **Մայքլ վան Գերվեն** **(Հաղթող)**
#  Ֆիլ Թեյլոր *(Կիսաեզրափակիչ)*
#  Գարի Անդերսոն *(Երկրորդ փուլ)*
#  Ադրիան Լյուիս *(Երկրորդ փուլ)*
#  Պիտեր Ռայթ *(Կիսաեզրափակիչ)*
#  Ջեյմս Ուեյդ *(Եզրափակիչ)*
#  Դեյվ Չիզնոլլ *(1/4 եզրափակիչ)*
#  Սայմոն Ուիթլոք *(Երկրորդ փուլ)*
#  Իեն Ուայթ *(1/4 եզրափակիչ)*
#  Ռոբերտ Թորնթոն *(Առաջին փուլ)*
#  Բրենդան Դոլան *(Երկրորդ փուլ)*
#  Մերվին Քինգ *(Առաջին փուլ)*
#  Մայքլ Սմիթ *(Առաջին փուլ)*
#  Թերրի Ջենկինս *(Առաջին փուլ)*
#  Ռայմոնդ վան Բարնևելդ *(Առաջին փուլ)*
#  Ջասթին Փայփ *(Առաջին փուլ)*

### PDC ProTour որակավորվածներ
#  Կիմ Հույբրեխտս *(Առաջին փուլ)*
#  Յելլե Կլաասեն *(Առաջին փուլ)*
#  Վինսենթ վան դեր Վորթ *(Առաջին փուլ)*
#  Բենիտո վան դե Պաս *(Առաջին փուլ)*
#  Սթիվեն Բանթինգ *(Առաջին փուլ)*
#  Մենսուր Սուլյովիչ *(1/4 եզրափակիչ)*
#  Գերվին Փրայս *(1/4 եզրափակիչ)*
#  Սթիվ Բիթոն *(Առաջին փուլ)*
#  Ջեյմի Քեյվեն *(Առաջին փուլ)*
#  Ջոն Հենդերսոն *(Առաջին փուլ)*
#  Քիգան Բրաուն *(Երկրորդ փուլ)*
#  Էնդրյու Գիլդինգ *(Երկրորդ փուլ)*
#  Ջեյմի Լյուիս *(Երկրորդ փուլ)*
#  Ջո Մյորնեն *(Առաջին փուլ)*
#  Քայլ Անդերսոն *(Առաջին փուլ)*
#  Էնդի Հեմիլթոն *(Երկրորդ փուլ)*

## Արդյունքներ



## Վիճակագրություն

## Ծանոթագրություններ

## Արտաքին հղումներ
* Խաղացողների ռեյտինգները PDC կայքում

Կատեգորիա:2015 սպորտում
Կատեգորիա:Դարթսի մրցաշարեր